אנתוני האוספאד'ר

אנתוני האוספאד'ר (באנגלית: Anthony Housefather, נולד ב-25 בינואר 1970) הוא חבר פרלמנט קנדי המייצג את אזור הבחירה מאונט רויאל דובר האנגלית, שהוא חלק מהאי מונטריאול.<ref name=":3"></ref><ref name=":4" /> מ-2016 עד 2019, האוספאד'ר שימש כיו"ר ועדת צדק וזכויות אדם.<ref name=":3" /> לאחר בחירות 2019, הוא מונה למזכיר הפרלמנטרי של שר העבודה.<ref name="pm.gc.ca"></ref> לאחר הבחירות הפדרליות ב-2021, האוספאד'ר מונה למזכיר הפרלמנטרי של שר השירותים הציבוריים והרכש, תפקיד בו כיהן עד סתיו 2023.<ref name=":3" /> בשנת 2024 הוא הפך למזכיר פרלמנטרי של נשיא מועצת האוצר.<ref name=":4"></ref> מאז 2021 מכהן כנשיא הקבוצה הבין-פרלמנטרית קנדה-ישראל.<ref name=":3" />

== ילדות ==
האוספאד'ר נולד ב-25 בינואר 1970 למשפחה יהודית במונטריאול, שבקוויבק.<ref name=":5"></ref> גם סביו וסבותיו כולם ילידי מונטריאול.<ref name=":5" /> אביו, דייוויד האוספאד'ר, היה נוטריון.<ref></ref>

האוספאד'ר למד בתיכון הרצליה - תלמוד תורה , והוא שולט בעברית.<ref name=":5" />

== השכלה וקריירה בשוק הפרטי ==
להאוספאד'ר שני תארים במשפטים (BCL ו-LL.B.) מאוניברסיטת מקגיל, ותואר שני במנהל עסקים מבית הספר לעסקים על שם ג'ון מולסון באוניברסיטת קונקורדיה.<ref name=":6"></ref>

לפני בחירתו לתפקיד פדרלי, ובמקביל לכהונתו כראש עירייה, הוא שימש כסמנכ"ל בכיר, אחראי על רכש ונדל"ן וכן מנהל המחלקה המשפטית בחברת טכנולוגיה רב לאומית בשם Dialogic Corporation אליה הצטרף בשנת 1997.<ref name=":6" /><ref name=":0"></ref>

== פעילות פוליטית מוקדמת ==
כבר כנער היה האוספאד'ר פעיל באגודה הליברלית של מאונט רויאל. בשנת 1991 נבחר כסגן נשיא למדיניות של הליברלים הצעירים של אגף קוויבק, ובשנת 1992 נבחר להנהלה הלאומית של המפלגה הליברלית כסגן נשיא מדיניות של הליברלים הצעירים של קנדה. בתפקידו זה לקח חלק בפיתוח מצע המפלגה הליברלית לקמפיין של 1993.

כשהסתיימה כהונתו בהנהלה הלאומית, האוספאד'ר נבחר לראשונה למועצת העיר המפסטד ב-1994.<ref name=":0" /> הוא נבחר מחדש ב-1998, וכיהן בתפקיד זה עד 2001, אז אילצה ממשלת Parti Quebecois את המפסטד, יחד עם שאר הערים והעיירות שבאי מונטריאול להתמזג עם העיר מונטריאול.

בבחירות 2001, לאחר קמפיין הממוקד בהבטחה לתמוך בפילוג אם ממשלה חדשה תתיר זאת אי פעם, נבחר האוספאד'ר כחבר מועצה ברובע קוט סן-לוק – המפסטד – מונטריאול מערב, ברוב של כ-70% מהקולות. כאשר נבחרה המפלגה הליברלית של קוויבק ב-2003, היא החלה תהליך שאפשר לערים ועיירות להתפרק מהעיר המאוחדת מונטריאול. האוספאד'ר היה היחיד מבין שלושת חברי המועצה הנבחרים בקוט סן-לוק-המפסטד-מונטריאול מערב שתמך בפילוג, וכיהן כיו"ר משותף של ועדת הפילוג של קוט סן-לוק, כחבר בוועדת הפילוג של המפסטד וכחבר בוועדת הפילוג של מונטריאול מערב.<ref name=":0" /> ב-20 ביוני 2004, כל שלוש הקהילות הצביעו בעד פילוג ממונטריאול, כאשר הצבעה בעד לפילוג קיבלה 91% מהקולות שהתקבלו בהמפסטד, 87% מהקולות בקוט סן-לוק ו-84% מהקולות במונטריאול מַעֲרָב, וכל שלוש הרשויות הוקמו מחדש בגבולותיהן הקודמים החל מ-1 בינואר 2006, כאשר הבחירות נקבעו לנובמבר 2005.

האוספאד'ר הוביל את תנועת הפילוג ברובע שלו.<ref name=":1"></ref> לאחר שמשאל עם ב-20 ביוני 2004 אישר את הפרדתן המחודשת של כל שלוש העיריות, נבחר לראשות העיר קוט סן-לוק, תפקיד בו כיהן מ-2005 עד 2015. ב-2015 התפטר ממשרתו בעקבות בחירתו לפרלמנט.

== ראש עיריית קוט סן-לוק (2005–2015) ==
ב-7 בנובמבר 2005, האוספאד'ר נבחר לראשות העיר קוט סן-לוק שנוצרה מחדש, והוא זכה בבחירות ברוב של 75% מהקולות בעוד שראש העירייה הקודם ברנרד לאנג קיבל 14% מהקולות, ויריב שלישי קיבל 10% מהקולות. האוספאד'ר היה ראש עיר פופולרי, ונבחר מחדש לכהונה שנייה ללא מתחרים ב-2 באוקטובר 2009 ושוב נבחר ללא מתחרים לכהונתו השלישית ב-4 באוקטובר 2013.<ref></ref>

כראש עיר, האוספאד'ר היה מעורב מאוד הן בנושאים מקומיים והן בנושאים מחוזיים. ב-2013 הוא הוביל את המאבק של עיריות דו-לשוניות נגד הצעת חוק 14 של ממשלת קוויבק, שבין היתר הייתה מונעת מרשויות רבות בקוויבק מעמד דו-לשוני. האוספאד'ר ערך עצרת בבית העירייה של קוט סן-לוק למען סובלנות דתית, והוביל את האופוזיציה כנגד אמנת הערכים של PQ שביקשו למנוע מכל עובד ללבוש סממנים דתיים בבתי ספר, בתי חולים, עיריות וממשלות מחוזיות. שתי הצעות החוק הללו בוטלו. הוא גם תמך בגלוי בחגיגות חנוכה בעיר.<ref></ref>

ברמה המקומית, האוספאד'ר וחברי מועצת העיר שלו נחשבו כאחת המועצות החדשניות ביותר בקוויבק. קוט סן-לוק בנתה מתחם של בריכה ומרכז קהילתי בסך 18 מיליון דולר תוך עמידה ביעד הזמן ומתחת ליעד התקציב, ופיתחה את אחת מתוכניות ספורט המים המובילות במונטריאול.<ref name=":2"></ref> תחת הנהלת האוספאד'ר, קוט סן-לוק הייתה העיר הראשונה באי מונטריאול שהשיקה תוכנית קומפוסט לכל הבתים הפרטיים, הראשונה שהשיקה מדיניות מזון, והשיקה שוק איכרים וגינות קהילתיות. הגיל החציוני של תושבי העיר קוט סן-לוק ירד בשבע שנים במהלך כהונתו של האוספאד'ר כראש העיר, כאשר הקהילה הרחיבה תוכניות איכותיות לילדים ומבוגרים צעירים ומימנה קוטג'ים טוריים ודיור אחר המתאים למשפחות צעירות. במקביל נמצא בית קבע למועדוני הקשישים ולבית הלגיון בעיר.

=== תפקידים ברחבי האי מונטריאול ===
בנוסף לתפקידיו בשלטון המקומי, בין השנים 2006 ל-2015 שימש האוספאד'ר גם כמזכיר איגוד רשויות הפרברים (ASM), המייצג את 15 הערים והעיירות שנוצרו מחדש באי מונטריאול.

== בפרלמנט הקנדי (2015-עד היום) ==
כאשר חבר הפרלמנט של המפלגה הליברלית של קנדה, ארווין קוטלר, הודיע כי לא יתמודד בבחירות הפדרליות של 2015 באזור מאונט רויאל, נבחר האוספאד'ר ב-19 באוקטובר 2015 כמחליפו, עם 50.4% מהקולות, ושילש את הרוב בו זכו הליברלים בבחירות 2011.<ref name=":7"></ref><ref name=":8"></ref> אזור הבחירה מאונט רויאל הוא אזור הבחירה עם אחוז היהודים הגבוה ביותר בקנדה, כשליש מבעלי זכות הבחירה הם יהודים.<ref name=":5" /><ref name=":7" /><ref name=":8" /> האוספאד'ר צוין ברשימת עשרת חברי הפרלמנט החדשים הראויים לתשומת לב מיוחדת.<ref></ref>

ב-16 בפברואר 2016, הוא נבחר נבחר פה אחד לכהן כיושב ראש הוועדה המתמדת של בית הנבחרים לצדק וזכויות אדם.<ref name=":3" /><ref name=":9"></ref> ועדה זו מפקחת על מדיניות משרד המשפטים, תוכניותיו ותקציבו, וכן על בית המשפט העליון של קנדה.<ref name=":9" /> מאוחר יותר באותו חודש, זכה לתשומת לב תקשורתית בינלאומית על נאום שנשא בתמיכה בהצעה שהועלתה בבית הנבחרים לדחות את מטרות תנועת החרם, ביטול השקעות וסנקציות (BDS).<ref></ref> ראש הממשלה ג'סטין טרודו ורוב הליברלים האחרים הצביעו בעד ההצעה, שעברה ברוב של 229–51.<ref></ref>

בבחירות 2019, האוספאד'ר נבחר מחדש לפרלמנט עם 56.3% מהקולות, הגדיל באופן משמעותי את היתרון שלו על מתחריו בהשוואה לבחירות הפדרליות ב-2015 (מ-12.4% ל-31.4%), וגבר על המועמד השמרני דוד טורג'דמן ב-13,703 קולות. לאחר בחירתו מחדש, מונה האוספאד'ר למזכיר הפרלמנטרי של שר העבודה.<ref name="pm.gc.ca" /><ref name="pm.gc.ca2"></ref>

בשנת 2021 מונה האוספאד'ר לנשיא הקבוצה הבין-פרלמנטרית קנדה-ישראל וב-2022 מונה לסגן יו"ר הקבוצה הבין-פרלמנטרית קנדה-ארצות הברית.<ref name=":3" /> בבחירות 2021 נבחר האוספאד'ר שוב כנציג מאונט רויאל, עם אחוז הקולות הגבוה ביותר באזור מאז 2006. לאחר בחירתו מחדש, מונה למזכיר הפרלמנטרי של שר השירותים הציבוריים והרכש, לוועדה המתמדת למורשת קנדית ולוועדה המתמדת לתפעול ואומדנים.<ref name=":3" />

ב-2020 הקים הקונגרס האמריקאי כח משימה בין פרלמנטרי למלחמה באנטישמיות מקוונת, בראשו, נכון לספטמבר 2022, עמדו דבי וסרמן שולץ חברת בית הנבחרים האמריקאי ואנתוני האוספאד'ר.<ref></ref><ref name=":10"></ref> הכח כלל נציגים מהפרלמנטים של ישראל, ארצות הברית, קנדה, אוסטרליה, ניו זילנד, דרום אפריקה והממלכה המאוחדת.<ref name=":10" />

בדצמבר 2023, בעקבות השימוע בפני הקונגרס האמריקאי באפריל 2024 בעניין גילויי אנטישמיות באוניברסיטאות מובילות בארצות הברית, פנה האוספאד'ר, יחד עם ארבעה חברי פרלמנט נוספים ממפלגתו, במכתב ל-25 אוניברסיטאות קנדיות בשאלה האם קריאה להשמדת עם כנגד יהודים או להשמדת מדינת ישראל נוגדת את שלהן.<ref></ref>

בשנת 2024 הוא הפך למזכיר פרלמנטרי של נשיא מועצת האוצר.<ref name=":4" />

במאי 2024, בעקבות גל מחאות נגד יהודים ונגד ישראל בקמפוסים שהחל בעקבות מתקפת הפתע על ישראל, יזם האוספאד'ר את הקמתה של ועדה פרלמנטרית תחת משרד המשפטים, ללימוד השפעות האנטישמיות בקמפוסים ומחוצה להם, אליה נוספה גם הסמכות לחקור אסלמופוביה.<ref></ref><ref></ref><ref></ref> האוספאד'ר הזמין סטודנטים ומרצים מאוניברסיטאות שונות בקנדה לאוטווה, להשתתף בדיונים בוועדת החוקה בפרלמנט.<ref></ref>

לאור העלייה בתקריות אנטישמיות ברחבי קנדה, ביולי 2024 הודיע ראש ממשלת קנדה, ג'סטיו טרודו, על מינויו של אנתוני האוספאד'ר למשרת יועץ מיוחד למאבק באנטישמיות ולמרכז שיתוף הפעולה בין משרדי ממשלה שונים העוסקים בנושא.<ref></ref>

== התבטאויות בתקשורת ויחסו לישראל ==
האוספאד'ר כתב כמה מאמרי דעה עבור עיתונים קנדיים, התראיין ברשתות חדשות מקומיות וארציות, ושיתף את דעותיו בנושאים הכוללים את ניסיונו כחבר פרלמנט כסוגיות של שפות מיעוטים ותמיכתו בחוקי פונדקאות מתירניים יותר בקנדה, ואף לגבי תמיכתו במדינת ישראל.<ref></ref><ref></ref><ref name=":11"></ref>

משנבחר לפרלמנט ב-2015 אמר שהוא מתכוון לייצג את הקהילה היהודית ואת דאגתה לשלומה וביטחונה של מדינת ישראל והסביר שמפלגתו מגבה את ישראל.<ref name=":5" />

במאי 2018, האוספאד'ר התעמת עם מממשלתו שלו והתנגד לעמדת ראש הממשלה ג'סטין טרודו, כאשר האחרון פרסם הצהרה שגינתה את צה"ל על שימוש מופרז בכוח כנגד אזרחים לא חמושים וקרא לחקירה עצמאית של ישראל, לאחר שצלף ישראלי ירה בעזה ברופא קנדי בשם ד"ר טארק לובאני.<ref></ref> האוספאד'ר מאפיין את עצמו כאחד הסנגורים הישראלים הבולטים בפרלמנט, ומדגיש את נאמנותו גם לבוחריו וגם לקהילה היהודית בקנדה.<ref></ref>

בנובמבר 2020 פרסמו האוספאד'ר וחבריו לכוח המשימה הבין-פרלמנטרי למאבק באנטישמיות מקוונת מאמר דעה ב-CNN. המאמר שלהם הביע את הצורך בשיתוף פעולה גלובלי כדי להטיל אחריות על ענקי המדיה החברתית למתרחש בפלטפורמות שלהן וליצור מדיניות בינלאומית מגובשת ושקופה להתמודדות עם הסתה ברשת.<ref></ref>

לאחר תחילת מלחמת חרבות ברזל באוקטובר 2023, נסע האוספאד'ר לישראל והצטלם עם ראש ממשלת ישראל לשעבר נפתלי בנט. ב-19 בינואר 2024, הופיע האוספאד'ר בתוכנית Power and Politics ברשת -CBC והצהיר כי על קנדה לדחות מכל וכל את תביעתה של דרום אפריקה נגד ישראל באשמת רצח עם תוך שהוא אומר כי אפשר לבקר את ישראל מבלי להשתמש בטענה השערורייתי שישראל מבצעת רצח עם.<ref></ref>

ב-2024 האוספאד'ר התייחס לישראל בנאומו בפרלמנט כ"חברה ובת ברית" ומגדיר את עצמו כציוני.<ref name=":11" /> האוספאד'ר הסביר כי להיות ציוני אינו מחייב חוסר ביקורת כלפי ממשלת ישראל, אלא התנגדות להשמדת מדינת ישראל, והתנגדות להקבלה בין ממשלה דמוקרטית לארגון טרור.<ref name=":11" />

אחרי החלטת הפרלמנט בעד מדינה פלסטינית והפסקת אספקת נשק לישראל שעברה במרץ 2024, החלטה בה תמכה מפלגתו, מפלגת השילטון, והוא היה בין המתנגדים הבודדים, החל לדבר על משבר זהות בו הוא מרגיש שמפלגתו אינה מייצגת עוד את חלק מהערכים שלו.<ref></ref><ref></ref><ref></ref>

== ספורט תחרותי ==

האוספאד'ר החל להתחרות בשחיה כשהיה בן שמונה.<ref name=":12" /> בשנת 1982, כשהיה בן 11, התחרה לראשונה באירועים הקשורים למכביה, אליפות אתלטיקה לצעירים שהתקיימה בממפיס.<ref name=":13" />

בשנות העשרה שלו היה האוספאד'ר שחיין תחרותי, ולאחר מכן שחקן כדורמים תחרותי.<ref name=":2" />

ב-2010 האוספאד'ר חזר להתחרות בשחייה. ביולי ואוגוסט 2013 התחרה כחלק מנבחרת קנדה וזכה בשבע מדליות, שתי מדליות כסף וחמש מדליות ארד, בשחייה בקטגוריית מאסטרס במשחקי המכביה 2013 בישראל.<ref name=":5" /><ref></ref><ref></ref> ארבע שנים מאוחר יותר, במשחקי המכביה 2017, זכה בחמש מדליות, שלוש מדליות כסף ושתי מדליות ארד, במספר אירועי שחייה מאסטרס לגילאי 35+, עבורם התאמן בבריכה שש פעמים בשבוע, כאשר אימון ארך מעל לשעה, בנוסף לשלושה אימוני חדר כושר שבועיים ואימוני ריצה.<ref></ref><ref name=":13"></ref>

כחלק מיוזמת כושר רחבה יותר שמטרתה לשמור על חברי הפרלמנט פעילים פיזית ולקדם את המודעות לבריאות וכושר גופני, האוספאד'ר שחה בנבחרת השחייה הפרלמנטרית ורץ עם קבוצת הריצה הפרלמנטרית.<ref name=":12"></ref> הוא מקדם אתלטיקה וכושר גופני בפרלמנט, ומשמש כראש המפלגה הליברלית ביוזמת הכושר הפרלמנטרית שיסד חבר הפרלמנט לשעבר ג'ון ווסטון.

== קישורים חיצוניים ==

* [https://lop.parl.ca/sites/ParlInfo/default/en_CA/People/Profile?personId=18582 אנתוני האוספאד'ר] - באתר הפרלמנט הקנדי
== הערות שוליים ==

קטגוריה:קנדים ממוצא יהודי-רומני
קטגוריה:יהודים חברי פרלמנטים
קטגוריה:פוליטיקאים יהודים קנדים
קטגוריה:ילידי 1971
קטגוריה:פעילים ציונים בקנדה
קטגוריה:בוגרי אוניברסיטת מקגיל
קטגוריה:בוגרי אוניברסיטת קונקורדיה